wannaphong/clean_thaiwikipedia huggingface dataset:
# เอลิซาเบธ ชู
เอลิซาเบธ จัดสัน ชู นักแสดงหญิงชาวอเมริกัน เคยได้รับการเสนอชื่อเข้าชิงรางวัลออสการ์ รางวัลบาฟตา รางวัลลูกโลกทองคำ และรางวัลของสมาคมนักแสดงอาชีพแห่งอเมริกา จากบทบาทการแสดงเป็นโสเภณีในภาพยนตร์ปี 1995 เรื่อง Leaving Las Vegas คู่กับนิโคลัส เคจ

เอลิซาเบธ ชู เกิดที่เมืองวิลมิงตัน เดลาแวร์ สหรัฐอเมริกา เติบโตที่นิวเจอร์ซีย์ มารดาเป็นนักธุรกิจ นักการธนาคาร  บิดาเป็นนักกฎหมาย นักพัฒนาอสังหาริมทรัพย์ และเคยลงสมัครเป็นตัวแทนพรรครีพับลิกันรับเลือกตั้งเป็นวุฒิสมาชิกรัฐนิวเจอร์ซีย์  Elisabeth Shue Biography (1963-) หลังจากจบการศึกษาชั้นมัธยม เธอเข้าศึกษาต่อด้านศิลปะที่วิทยาลัยเวสลีย์ และด้านรัฐศาสตร์ที่มหาวิทยาลัยฮาร์วาร์ด ก่อนจะหยุดเรียนเพื่อไปทำงานด้านการแสดง  หลังจากประสบความสำเร็จในอาชีพนักแสดง เธอกลับเข้าศึกษาต่อที่ฮาร์วาร์ดในปี 2000 จนจบปริญญา 

เอลิซาเบธ ชู มีผลงานแสดงครั้งแรกรับบทเป็นแฟนสาวของราล์ฟ แม็กชิโอ ใน The Karate Kid (1984) ภาพยนตร์วัยรุ่นที่ประสบความสำเร็จอย่างสูง, รับบทนำคู่กับเทเรนซ์ สแตมพ์ ใน Link (1986) ภาพยนตร์ระทึกขวัญอังกฤษ ที่ทำให้เธอได้รับการเสนอชื่อเข้าชิงรางวัลแซทเทิร์น สาขานักแสดงนำหญิง, รับบทเป็นแฟนสาวของทอม ครูซ ใน Cocktail (1988) และรับบทเล็กๆ เป็นแฟนสาวของไมเคิล เจ. ฟ็อกซ์ ใน เจาะเวลาหาอดีต ภาค 2 (1989) และ ภาค 3 (1990) 

ผลงานการแสดงการแสดงในช่วงแรก เธอมักได้รับบทตัวประกอบหญิงสาวสวย แต่ไม่มีบทบาทสำคัญในภาพยนตร์ "I may look like the girl next door, but you wouldn't want to live next door to me." จนกระทั่งได้รับบทโสเภณี ในภาพยนตร์ต้นทุนต่ำเรื่อง Leaving Las Vegas คู่กับนิโคลัส เคจ  เธอได้รับคำชื่นชมในผลงานแสดง  ได้รับการเสนอชื่อเข้าชิงรางวัลนักแสดงนำหญิงหลายรางวัล ทำให้ได้รับบทบาทเด่นในภาพยนตร์อีกหลายเรื่อง เช่น The Trigger Effect (1996), The Saint (1997) คู่กับวาล คิลเมอร์, Palmetto (1998) คู่กับวูดดี ฮาเรลสัน, รับบทเด่นเป็นหญิงสาวที่เป็นออทิสติกใน Molly (1999), Hollow Man (2000) คู่กับเควิน เบคอน และ Hide and Seek (2005) คู่กับโรเบิร์ต เดอ นีโรและดาโกตา แฟนนิง

ด้านชีวิตส่วนตัว เอลิซาเบธ ชู สมรสกับเดวิด กัสเซนไฮม์ ผู้กำกับภาพยนตร์ Deadwood  ซีรีส์ฉายทางเอชบีโอ และภาพยนตร์สารคดี An Inconvenient Truth (2006)  ในปี 2007 เธอกับสามี และแอนดรูว์ ชู น้องชายที่เป็นอดีตนักแสดงนำในซีรีส์ Melrose Place (1992–1998) ร่วมกันสร้างภาพยนตร์เรื่อง Gracie เกี่ยวกับเด็กหญิงชั้นมัธยมในนิวเจอร์ซีย์ที่ต้องการเล่นฟุตบอล และต้องการเข้าร่วมทีมฟุตบอลชาย แต่ถูกกีดกันจากทางโรงเรียน โดยดัดแปลงจากประสบการณ์จริงของเธอขณะเรียนชั้นมัธยม 'Trying to Live a Passionate Life': Interview with Andrew Shue
# โอมเนื้อหนังมังผี
โอมเนื้อหนังมังผี (Erotic Ghost Story) เป็นภาพยนตร์จีนแนวอีโรติด กำกับโดย หลันไนไฉ (Lam Nai Choi)ออกฉายในฮ่องกง เมื่อปี พ.ศ. 2533 โดยภาพยนตร์เรื่องนี้ถ่ายทำหนังเสร็จตั้งแต่ปี พ.ศ. 2530 และได้ฉายโชว์ในเทศกาลหนัง Stiges Film Festival ที่ประเทศสเปน แต่ได้มีโอกาสเข้าฉายโรงภาพยนตร์ที่ฮ่องกงช้า เนื่องจากมีการเปลี่ยนแปลงเรื่องระบบเซ็นเซอร์ http://mihk2002.wordpress.com/2008/04/04/erotic-ghost-story-1/
# อาบรักกระบี่คม
อาบรักกระบี่คม  (Sex and Zen) เป็นภาพยนตร์จีน แนวอีโรติก โดยในฮ่องกงจัดอยู่ประเภทที่สาม หรือที่เรียกว่าหนังเกรดสาม (Catagory III)  เนื้อเรื่องดัดแปลงมาจากนิยายสมัยราชวงศ์หมิง เรื่อง บัณฑิตก่อนเที่ยงคืน ซึ่งเรื่องแรก ออกฉายเมื่อปี พ.ศ. 2534 ก่อนออกภาคต่อไปโดยมีทั้งหมด 3 ภาค

แหล่งข้อมูลอื่น
# ทะเลสาบชิงไห่
ทะเลสาบชิงไห่  เป็นทะเลสาบน้ำเค็มใหญ่ที่สุดของประเทศจีน อยู่ในมณฑลชิงไห่ สหประชาชาติจัดให้เป็น "พื้นที่ชุ่มน้ำแหล่งสำคัญของโลก" มีจุดเด่นคือมีน้ำจึงไหลเข้าอย่างเดียว โดยมีพื้นที่ทั้งหมด 4,500 ตารางกิโลเมตร อยู่เหนือระดับน้ำทะเล 3,196 เมตร มีความยาวจากตะวันออกถึงตะวันตก 106 กิโลเมตร และมีความกว้างจากใต้ถึงเหนือ 63 กิโลเมตร น้ำลึกโดยเฉลี่ย 19 เมตร และลึกที่สุด 39 เมตร โดยมีภูเขาโอบล้อมอยู่ทุกทิศทาง

กลางทะเลสาบมีเกาะเล็ก ๆ อยู่ 5 เกาะ 
 เกาะไห่ซีซาน（海西山） ชื่อเรียกทั่วไป "เกาะไข่"（蛋岛） 
 เกาะไห่ซีผี（海西皮） 
 เกาะไห่ซินซาน（海心山） 
 เกาะทราย（沙岛）
 เกาะหินสามก้อน（三块石岛）
# ดรุก เซนเดน
เพลงชาติแห่งราชอาณาจักรภูฏานมีชื่อว่า ดรุก เซนเดน (ซองคา: འབྲུག་ཙན་དན་, Druk tsendhen) ชื่อของเพลงนี้มีความหมายว่า "อาณาจักรมังกรสายฟ้า" ประพันธ์ทำนองโดย อากู ตองมี (Aku Tongmi) คำร้องโดย ดาโช เยลดุน ทินเลย์ (Dasho Gyaldun Thinley) 

สมเด็จพระราชาธิบดีจิกมี ดอร์จี วังชุก พระมหากษัตริย์แห่งภูฏานรัชกาลที่ 3 ได้มีพระบรมราชโองการให้ประพันธ์เพลงชาติภูฏานขึ้นเมื่อ พ.ศ. 2496 แต่เพลงชาติภูฏานได้แต่งขึ้นจริงเมื่อประมาณ พ.ศ. 2501 เมื่อภูฏานจำเป็นต้องมีเพลงชาติเพื่อใช้ในพิธีการต้อนรับนายกรัฐมนตรีชวาหระลาล เนห์รู แห่งประเทศอินเดีย เนื่องในโอกาสการเยือนภูฏานอย่างเป็นทางการ ตองมีซึ่งขณะนั้นเพิ่งกลับจากการอบรมทางดนตรีในประเทศอินเดีย และได้รับการแต่งตั้งเป็นผู้ควบคุมวงโยธวาทิตคนแรกของกองทัพภูฏาน จึงได้ประพันธ์ทำนองเพลงชาติขึ้น โดยทำนองฉบับแรกที่เขาแต่งนั้นได้รับอิทธิพลทั้งจากเพลงชาติอินเดีย (ชนะ คณะ มนะ) และเพลงชาติสหราชอาณาจักร (ก็อดเซฟเดอะควีน) รวมทั้งปรับปรุงจากทำนองเพลงพื้นเมืองที่มีชื่อว่า "Thri nyampa med pa pemai thri" (ชื่อเพลงมีความหมายว่า "บัลลังก์ดอกบัวอันมั่นคง" หรือ "The Unchanging Lotus Throne") ต่อมาทำนองดังกล่าวนี้ได้มีการปรับปรุงอีก 2 ครั้ง โดยผู้ที่รับตำแหน่งผู้ควบคุมวงโยธวาทิตสืบต่อจากเขา

สำหรับบทร้องของเพลงนี้ เดิมแต่งเป็นบทร้องความยาว 12 วรรค ต่อมาได้ย่อลงให้เหลือเพียง 6 วรรคในปี พ.ศ. 2507 เนื่องจากเนื้อร้องเดิมค่อนข้างยาว และเรียบเรียงเป็นทำนองสำหรับบรรเลงด้วยเครื่องดนตรีทองเหลืองได้ยาก

 เนื้อร้อง 

 ภาษาซองคา ถอดเสียงด้วยอักษรโรมัน คำแปลའབྲུག་ཙན་དན་བཀོད་པའི་རྒྱལ་ཁབ་ནང་།།
དཔལ་ལུགས་གཉིས་བསྟན་སྲིད་སྐྱོང་བའི་མགོན་།།
འབྲུག་རྒྱལ་པོ་མངའ་བདག་རིན་པོ་ཆེ་།།
སྐུ་འགྱུར་མེད་བརྟན་ཅིང་ཆབ་སྲིད་འཕེལ་།།
ཆོས་སངས་རྒྱས་བསྟན་པ་དར་ཞིང་རྒྱས་།།
འབངས་བདེ་སྐྱིད་ཉི་མ་ཤར་བར་ཤོག་།།Druk tsenden koipi gyelkhap na
Pel loog nig tensi chongwai gyon
Druk gyelpo ngadhak rinpoche
Ku jurmey tenching chhap tsid pel
Chho sangye tenpa darshing gyel
Bang deykyed nyima shar warr shoณ อาณาจักรมังกรสายฟ้า ที่ซึ่งสนไซเพรสเติบโต
แหล่งพำนักแห่งธรรมเนียมอาณาจักรและศาสนาจักรอันรุ่งโรจน์
พญามังกรสายฟ้า พระราชาผู้สูงศักดิ์
ขอจงทรงพระเจริญยิ่งยืนนาน ขอรัชกาลของพระองค์จงรุ่งเรือง
ขอให้คำสอนแห่งความรู้แจ้ง จงงอกงามและเบิกบาน
ขอผองประชาจงสุกสกาวดั่งดวงตะวันแห่งความสุขและสันติเถิด

 ดุเพิ่ม 
 ธงชาติภูฏาน
 ตราแผ่นดินของภูฏาน
# ทางไท
ทางไท เป็นหนังสือพิมพ์ท้องถิ่นรายปักษ์ เสนอข่าวทั่วไปในภาคใต้ ของ บริษัท ทางไทมัลติมีเดีย จำกัด โดยมี วิชาญ ช่วยชูใจ เป็นผู้อำนวยการบริหาร ออกวางตลาดทุกวันที่ 1 และ 15 ของเดือน

 รางวัล 
รางวัลหอการค้าสัมพันธ์ "สื่อมวลชนดีเด่น ประจำปี 2551" เป็นสื่อมวลชนที่ยึดมั่นด้วยจริยธรรมแห่งวิชาชีพ ส่งผลให้มีผลงานอันทรงคุณค่า อันก่อให้เกิดประโยชน์อย่างยิ่งต่อการพัฒนาเศรษฐกิจและสังคม จังหวัดสงขลา
# สมิหลาไทมส์
สมิหลา ไทมส์  เป็นหนังสือพิมพ์ท้องถิ่นรายสัปดาห์ เสนอข่าวทั่วไปในภาคใต้ ของ บริษัท สมิหลา ไทมส์ จำกัด โดยมี สัมฤทธิ์ บุญรัตน์ เป็นผู้ก่อตั้ง สิทธินนท์ แก้วมรกต เป็นบรรณาธิการบริหารและผู้พิมพ์ผู้โฆษณา สิทธินนท์ แก้วมรกต เป็นบรรณาธิการข่าว ออกวางตลาดทุกวันที่ 1, 11 ,21 ของเดือน สมิหลา ไทมส์ เป็นสมาชิกสภาการหนังสือพิมพ์แห่งชาติ

 รางวัล 
รางวัลจริยธรรมดีเด่น 2 ปีซ้อน
# ฟรันเชสโก โซลีเมนา
ฟรานเชสโค โซลิเมนา  (4 ตุลาคม ค.ศ. 1657 - 3 เมษายน ค.ศ. 1747) เป็นจิตรกรชาวอิตาลีของสมัยบาโรกของคริสต์ศตวรรษที่ 17 และ 18 

โซลิเมนาเกิดที่คานาเลดิแซริโนไม่ไกลจากอเวลลิโน ได้รับการฝึกเบื้องต้นจากบิดาอันเจโล โซลิเมนา ที่โซลิเมนาร่วมเขียนงานชื่อ “สวรรค์” ด้วยกันที่มหาวิหารโนแซรา และ “มโนทัศน์ของเซนต์ซิริลแห่งอเล็กซานเดรีย” สำหรับวัดซานโดเมนนิโคที่โซโลฟรา
 
โซลิเมนาไปตั้งหลักแหล่งอยู่ที่เนเปิลส์ในปี ค.ศ. 1674 โดยไปทำงานที่ห้องเขียนภาพของฟรานเชสโค ดิ มาเรีย และต่อมากับจาโคโม เดล โปBiographical catalogue of the principal Italian painters, by a lady [M. Farquhar] ed. R.O. Wornum, by Maria Farquhar; Published 1855; Original from Oxford University; Googlebooks Digitized Jun 27, 2006 โซลิเมนามีผู้อุปถัมภ์มาตั้งแต่ต้นโดยคาร์ดินัลวินเช็นโซ ออร์ซินี (ต่อมาสมเด็จพระสันตะปาปาเบเนดิกต์ที่ 13)Cardinal Vincenzo Orsini (later Pope Benedict XIII) ผู้สนับสนุนให้โซลิเมนาเป็นศิลปิน เมื่อมาถึงคริสต์ทศวรรษ 1680 โซลิเมนาก็ได้รับการว่าจ้างให้เขียนจิตรกรรมฝาผนัง และห้องเขียนภาพของโซลิเมนาก็กลายมาเป็นห้องเขียนภาพที่มีอิทธิพลต่องานเขียนของเนเปิลส์ตั้งแต่คริสต์ทศวรรษ 1690 มาจนถึงสี่สิบปีแรกของคริสต์ศตวรรษที่ 18 โซลิเมนาวางรูปงานศิลปะตามแบบปรมาจารย์ศิลปบาโรกของโรม—ลูคา จอร์ดาโน, จิโอวานนิ ลันฟรังโค และ มัตติอา เพรติ ที่ใช้เงาออกสีน้ำตาลที่โซลิเมนาเลียนแบบ โซลิเมนาเขียนจิตรกรรมฝาผนังไว้หลายแห่งในเนเปิลส์, แท่นบูชา และงานเนื่องในโอกาสการสมรส และ งานในราชสำนัก, ภาพเกี่ยวกับตำนานลึกลับ และภาพเหมือน
# จุลจิตรกรรมในเอกสารตัวเขียนสีวิจิตร
จุลจิตรกรรมสำหรับหนังสือวิจิตร  คำว่า “Miniature” มาจากภาษาละตินว่า “Minium” ที่หมายถึง สารสี  “เลดเทโทรไซด์” หรือ “ตะกั่วแดง” (Lead tetroxide) คือหนังสือวิจิตรโบราณหรือจากยุคกลาง หรือ ลายตกแต่งอย่างง่าย ๆ ของกฎบัตรที่ตกแต่งด้วยสารสีตะกั่วแดงดังกล่าว การที่ภาพโดยทั่วไปจากยุคกลางมักจะมีขนาดเล็กทำให้สับสนกับจิตรกรรมขนาดเล็กโดยเฉพาะภาพเหมือนขนาดเล็ก (portrait miniature) ที่พัฒนามาจากลักษณะการวาดที่มีประวัติคล้ายคลึงกัน

นอกไปจากธรรมเนียมการวาดจุลจิตรกรรมทางตะวันตกและไบแซนไทน์แล้ว ทางตะวันออกก็มีการเขียนจุลจิตรกรรมที่มักจะเป็นภาพที่มีเนื้อหามากกว่าทางตะวันตก และจากที่เป็นงานที่เขียนสำหรับหนังสือก็พัฒนาไปเป็นงานเขียนเป็นแผ่น ๆ ที่ใช้เก็บในอัลบัมได้ ที่เรียกว่าจุลจิตรกรรมเช่นเดียวกับทางตะวันตก แต่มีลักษณะเดียวกับภาพเขียนสีน้ำ จุลจิตรกรรมทางตะวันออกก็รวมทั้งจุลจิตรกรรมเปอร์เซีย และ จุลจิตรกรรมโมกุล, จุลจิตรกรรมออตโตมัน และ จุลจิตรกรรมอินเดีย
# โครมาโทกราฟี
โครมาโทกราฟี  เป็นวิธีการทางห้องปฏิบัติการในการแยกสารผสมและตรวจสอบความบริสุทธิ์ของสาร  หลักการโดยทั่วไปคือตัวอย่างสารจะผสมกับตัวทำละลายบนตัวดูดซับ เมื่อสารแต่ละชนิดเคลื่อนที่ด้วยความเร็วต่างกันตามความสามารถในการละลายและความสามารถในการดูดซับของตัวดูดซับ สารจะแยกออกจากกันและปรากฏเป็นสีต่าง ๆ บนตัวดูดซับ โดยวิธีนี้จัดเป็นวิธีการแยกสารเนื้อเดียว
 
right|thumb|75px|TLC ใช้แยกคลอโรฟิลล์ชนิดต่าง ๆ ออกจากกัน

 การจำแนกสาร 

 ความสามารถในการดูดซับ 

 ดูดซับดี --> Rfน้อย

 ดูดซับน้อย --> Rfมาก

 ความสามารถในการละลายในตัวทำละลาย 

 ละลายดี --> Rfมาก

 ละลายไม่ดี --> Rfน้อย

 อัตราการเคลื่อนที่ของสาร 

อัตราการเคลื่อนที่ของสาร หรือ Rf (Rate of Flow) มีสูตรคำนวณดังนี้

Rf =  ระยะทางที่สารเคลื่อนที่ ÷ ระยะทางที่ตัวทำลายเคลื่อนที่

 ประเภทของโครมาโทกราฟี 

 โครมาโทกราฟีแบบกระดาษ (Paper chromatography) มักใช้กระดาษกรองเป็นส่วนอยู่กับที่ (stationary phase)

 โครมาโทกราฟีแบบชั้นบาง (Thin layer chromatography) ใช้แผ่นแก้ว พลาสติกหรือโลหะทำหน้าที่เป็นส่วนค้ำจุนของส่วนอยู่กับที่ โดยส่วนอยู่กับที่มีลักษณะเป็นชั้นบาง ๆ

 โครมาโทกราฟีแบบคอลัมน์ (Column chromatography) ส่วนอยู่กับที่จะถูกบรรจุไว้ในท่อแก้ว พลาสติกหรือโลหะ

นอกจากนี้อาจจำแนกประเภทตามชนิดของแรงที่ทำให้เกิดปฏิกิริยาระหว่างโมเลกุลของสารกับส่วนอยู่กับที่ได้ดังนี้

 โครมาโทกราฟีแบบแบ่งส่วน (Partition chromatography)

 โครมาโทกราฟีแบบดูดซับ (Adsorption chromatography)

 โครมาโทกราฟีแบบแลกเปลี่ยนไอออน (Ion-exchange chromatography)

 โครมาโทกราฟีแบบแยกตามขนาดโมเลกุล (Molecular sieve chromatography)  

 โครมาโทกราฟีแบบแยกตามความจำเพาะ (Affinity chromatography)
# ลัทธิประทับใจใหม่
thumb|260px |ภาพเหมือนของเฟลิกซ์ เฟเนอง โดยปอล ซีญัก ค.ศ. 1890

ลัทธิประทับใจใหม่ศัพท์บัญญัติราชบัณฑิตยสถาน   เป็นคำที่เริ่มใช้โดยนักวิพากษ์ศิลปะชาวฝรั่งเศสชื่อเฟลิกซ์ เฟเนอง ในปี ค.ศ. 1886 ในการบรรยายขบวนการทางศิลปะที่ก่อตั้งขึ้นโดยฌอร์ฌ-ปีแยร์ เซอรา (Georges Seurat) งานชิ้นเอกของเซอรา "บ่ายวันอาทิตย์บนเกาะลากร็องด์ฌัต" เป็นงานชิ้นแรกที่เป็นการเริ่มขบวนการของแนวคิดทางศิลปะดังว่าเมื่อตั้งแสดงเป็นครั้งแรกในนิทรรศการแสดงศิลปะของสมาคมศิลปินอิสระแห่งปารีส ในช่วงเดียวกันนี้เป็นช่วงเริ่มต้นของยุคใหม่ของฝรั่งเศสที่จิตรกรหลายคนพยายามแสวงหาวิธีใหม่ในการแสดงออก ผู้ที่ดำเนินตามลัทธิประทับใจใหม่โดยเฉพาะจะนิยมวาดภาพฉากต่าง ๆ ที่เกิดขึ้นในเมือง และภูมิทัศน์และทิวทัศน์ทะเล จิตรกรลัทธิประทับใจใหม่จะใช้การตีความหมายของเส้นและลายเชิงวิทยาศาสตร์ในการเขียนภาพ จิตรกรกลุ่มนี้มักจะกล่าวถึงเทคนิคการผสานจุดสีเพราะเป็นลักษณะการเขียนภาพในช่วงแรกของลัทธิประทับใจใหม่

แสงและสี
ในช่วงแรกของลัทธิประทับใจใหม่ ฌอร์ฌ-ปีแยร์ เซอรา และผู้ติดตามพยายามพัฒนาลักษณะการเขียนที่มาจากแรงกระตุ้นของอารมณ์ (impulsive) และจากสัญชาตญาณ (intuitive) ของศิลปินลัทธิประทับใจ ศิลปินลัทธิประทับใจใหม่จะใช้การประจุดเพื่อที่จะแสดงถึงความมีระเบียบและความยั่งยืนในการวาดภาพ (organization and permanence)  เซอราพยายามเพิ่มการสร้างเอกลักษณ์ของขบวนการโดยการพยายามให้คำอธิบายถึงทัศนมิติในเรื่องของแสงและสายตา
# วิภาคนิยม
ศิลปะวิภาคนิยม  คือลักษณะการเขียนภาพของศิลปินในกลุ่มศิลปะอิมเพรสชันนิสม์ใหม่ที่เป็นการแยกสีออกเป็นจุดจุดหรือเป็นแต้มที่ทำให้เกิดมีปฏิกิริยาต่อกันTosini, Aurora Scotti. "Divisionism." Grove Art Online. Oxford Art Online. .
Homer, William I. Seurat and the Science of Painting. Cambridge, MA: The MIT Press, 1964. สีที่ปรากฏเกิดจากการผสมทางตาโดยผู้ชมเองแทนที่จะเป็นการผสมรงควัตถุให้ผู้ดูโดยจิตรกร ศิลปินอิมเพรสชันนิสม์ใหม่เชื่อว่าการกระทำเช่นนี้เป็นการสร้างแสงสี (luminosity) โดยวิธีที่มีประสิทธิภาพที่สุดเท่าที่จะเป็นไปได้ตามหลักวิทยาศาสตร์ ชอร์ช ปิแยร์ เซอราต์ผู้ริเริ่มการเขียนลักษณะนี้ราวปี ค.ศ. 1884 เขียนจากความเข้าใจในทฤษฎีทางวิทยาศาสตร์เกี่ยวกับแสงและสีโดยมิเชล เออแฌน เชฟรูล, ออกเดน รูด และชาร์ลส์ บลองซ์ ศิลปะวิภาคนิยมพัฒนาขึ้นมาพร้อมๆ กับลักษณะการเขียนอีกลักษณะหนึ่งที่เรียกว่าศิลปะผสานจุดสี (pointillism) ที่เป็นการใช้จุดสีแต่ไม่เน้นการแยกสีเช่นศิลปะวิภาคนิยมRatliff, Floyd. Paul Signac and Color in Neo-Impressionism. New York: Rockefeller UP, 1992. ISBN 0-87470-050-7.
# จิเซล บุนเชน
จิเซล แคโรไลน์ บุนเชน  "In Childhood", Gisele Bundchen, 6 July 2011. Retrieved 3 June 2011 เกิดเมื่อวันที่ 20 กรกฎาคม ค.ศ.1980 ในบราซิล เป็นนางแบบชาวบราซิล ในบางครั้งเธอก็แสดงภาพยนตร์และยังเป็นทูตองค์การสิ่งแวดล้อมโลกhttp://www.boston.com/ae/celebrity/articles/2009/09/21/bundchen_the_environmentalist/ Bundchen the environmentalist] จากข้อมูลของนิตยสารฟอร์บ ระบุว่าเธอเป็นนางแบบที่มีค่าตัวสูงที่สุดในโลกและเป็นผู้หญิงที่รวยที่สุดอันดับ 6 ในวงการบันเทิงForbes โดยมีทรัพย์สมบัติราว 150 ล้านดอลลาร์สหรัฐ
ผลงาน
+ ภาพยนตร์ ปี ชื่อเรื่อง รับบทเป็น หมายเหตุ 2004 Taxi Vanessa Nominated—Teen Choice Award for Choice Movie Breakout Performance - FemaleNominated—Teen Choice Award for Choice Movie Villain 2006 นางมารสวมปราด้า Serena 2008Coração Vagabundo Herself Documentary

+ โทรทัศน์ ปี เรื่อง รับบทเป็น หมายเหตุ 1996 MTV al Dente Presenter Season 3 2010–11 Gisele & the Green Team Gisele Voice (Portuguese version); Also executive producer

ผลงานเพลง

เพลง
+ รายชื่อเพลง ชื่อเพลง ปี ตำแหน่งการจัดอันดับของเพลง อัลบั้ม AUT BEL FRA GER HUNPOL SPA US "All Day and All of the Night" 2013 —  —  —  —  —  —  —  39  rowspan="2"  "Heart of Glass"(with Bob Sinclar) 2014 63  66  31  73  31  31  27  —  "—" denotes releases that did not chart or were not released in that territory.

มิวสิกวีดีโอ
+ รายชื่อมิวสิกวีดีโอ เพลง ปี ผู้กำกับ "All Day and All of the Night" 2013 Amir Chamdin "Heart of Glass" 2014 

  รางวัลและการเสนอชื่อ 

 ปี  รางวัล ผลงาน  สาขา  ผล Ref.2005Teen Choice AwardsTaxiChoice Movie: Female Breakout StarChoice Movie: Villain2006Premios JuventudFashion and Image: Supermodel2007Premios JuventudFashion and Image: Supermodel
 อ้างอิง
# ทิม แม็กกรอว์
แซมมูเอล ทิโมธี "ทิม" แม็กกรอว์  เกิดเมื่อวันที่ 1 พฤษภาคม ค.ศ. 1967 เป็นนักร้องคันทรีและนักแสดงชาวอเมริกัน ผลงานอัลบั้มและซิงเกิลมากมายสามารถขึ้นชาร์ตเพลงคันทรีในระดับต้น ๆ ทำให้เขาประสบความสำเร็จมียอดขายมากกว่า 40 ล้านชุด เขาแต่งงานกับนักร้องคันทรีสาว เฟธ ฮิลล์ และเขาเป็นลูกชายของอดีตนักเบสบอล ทัก แม็กกรอว์ ผลงานดังของเขารวมถึง "Indian Outlaw", "Don't Take the Girl", "I Like It, I Love It", "Something Like That", "It's Your Love" (ร่วมงานกับภรรยาเขา เฟธ ฮิลล์) และ "Live Like You Were Dying"

แม็กกรอว์มีผลงานอัลบั้มอันดับ 1 ติดต่อกัน 11 อัลบั้มบนชาร์ตบิลบอร์ดอัลบั้ม มีซิงเกิลอันดับ 1 บนบิลบอร์ดฮอตคันทรี 100 จำนวน 21 ซิงเกิล และมี 3 ซิงเกิลเป็นเพลงอันดับ 1 คันทรีประจำปี ("It's Your Love", "Just To See You Smile", และ "Live Like You Were Dying")  เขาได้รับ 3 รางวัลแกรมมี ได้รับ 14 รางวัลสถาบันเพลงคันทรี ได้รับ 11 รางวัลสมาคมเพลงคันทรี ได้รับ 10 รางวัลอเมริกันมิวสิกอวอร์ดส และ 3 รางวัลพีเพิลส์ชอยซ์ และการออกทัวร์ที่ชื่อ โซลทูโซลทู ร่วมกับเฟธ ฮิลล์ถือว่าเป็นทัวร์ที่ทำรายได้มากที่สุดในประวัติเพลงคันทรี และเป็น 1 ใน 5 ของทุกแนวเพลง

แม็กกรอว์ยังก้าวสู่การแสดง รับบทสมทบในภาพยนตร์ของบิลลี บ็อบ ทอร์นตัน เรื่อง Friday Night Lights และ The Kingdom รับบทนำในภาพยนตร์ปี 2006 เรื่อง Flicka รับบทสมทบใน  Four Christmases แสดงร่วมกับวินซ์ วอห์นและรีส วิทเทอร์สปูน เขายังเป็นเจ้าของร่วมทีมแนชวิลล์แคตส์ ในลีกอารีนาฟุตบอล นอกจากนั้นเพลงเปิดตัวของเทย์เลอร์ สวิฟต์ ที่ชื่อ "Tim McGraw" กล่าวถึงเขาและเพลงของเขาที่ชื่อ "Can't Tell Me Nothin'" http://www.cmt.com/news/20-questions/1574118/20-questions-with-taylor-swift.jhtml
# สมาคมศิลปินอิสระ
สมาคมศิลปินอิสระ (,) เป็นสมาคมที่ก่อตั้งขึ้นระหว่างฤดูร้อนของปี ค.ศ. 1884 ในกรุงปารีส โดยมีปรัชญาว่า “Sans jury ni récompense”  ในบรรดาผู้ร่วมก่อตั้งก็ได้แก่ อาลแบร์ ดูว์บัว-ปีแย, ออดีลง เรอดง, ฌอร์ฌ-ปีแยร์ เซอรา และปอล ซีญัก สองปีต่อมาในปี ค.ศ. 1886 ศิลปินอิสระก็จัดการนิทรรศการแสดงศิลปะเป็นครั้งที่สอง และตั้งแต่นั้นมาเป็นเวลาสามสิบปีทางสมาคมก็จัดการแสดงศิลปะเป็นประจำทุกปี แนวโน้มของความเปลี่ยนแปลงทางศิลปะของคริสต์ศตวรรษที่ 20 จะแสดงเป็นครั้งแรกและการถกเถียงปรัชญาศิลปะใหม่ ๆ ที่นิทรรศการ แต่การแสดงศิลปะก็ต้องมายุติลงระหว่างสงครามโลกครั้งที่หนึ่ง แม้ว่าตัวสมาคมจะยังคงดำรงอยู่โดยมีสำนักงานอยู่ภายใต้กร็องปาแลมาตั้งแต่ปี ค.ศ. 1920 (ติดกับ สมาคมศิลปินฝรั่งเศส, สมาคมวิจิตรศิลป์แห่งชาติ,  สมาคมซาลองโอโตมน์ และอื่น ๆ)
# ปลาแก้มช้ำ
ปลาแก้มช้ำ (หน้า 68, ตะเพียน Update, "คุยเฟื่องเรื่องปลาไทย" โดย อ.ชัยวุฒิ กรุดพันธุ์ คณะเกษตรศาสตร์ มหาวิทยาลัยอุบลราชธานี. นิตยสาร The FISH MAX ปีที่ 4 ฉบับที่ 55: กุมภาพันธ์ 2014) ปลาน้ำจืดชนิดหนึ่ง ในวงศ์ปลาตะเพียน (Cyprinidae) มีรูปร่างทั่วไปคล้ายปลาชนิดอื่นในวงศ์นี้ แต่มีรูปร่างป้อมกลมกว่า ด้านข้างแบน หัวเล็ก ปากค่อนข้างเล็กและอยู่ปลายสุด มีหนวดสั้น ๆ และเล็กจำนวน 4 เส้น มีเกล็ดค่อนข้างใหญ่ สีตามบริเวณลำตัวและหัวจะเป็นสีขาวเงิน หลังสีน้ำตาลอ่อน ฝาปิดเหงือกมีสีแดงหรือสีส้มเหมือนรอยช้ำ อันเป็นที่มาของชื่อ บริเวณหลังช่องเปิดเหงือกมีสีแถบดำ ครีบทั้งหมดมีสีแดง ครีบหางจะมีสีแถบดำ

ขนาดเมื่อโตเต็มที่ประมาณ 25 เซนติเมตร  พบกระจายอยู่ทั่วไปทุกภูมิภาคของไทย โดยอาศัยอยู่รวมเป็นฝูงใหญ่ และบางครั้งอาจปะปนกับปลาตะเพียนชนิดอื่น ๆ เช่น ปลาตะเพียนเงิน (Barbonymus gonionotus), ปลาตะเพียนทอง (B. altus) หรือ ปลากระแห (B. schwanenfeldii) เป็นต้น

มีชื่อเรียกต่าง ๆ มากมายตามแต่ละภูมิภาค เช่น ภาษาใต้เรียก "ปลาลาบก", ภาษาเหนือเรียก "ปลาปกส้ม", ภาษาอีสานเรียก "ปลาสมอมุก" หรือ "ปลาขาวสมอมุก" เป็นต้น เป็นปลาที่นิยมใช้บริโภคเหมือนปลาตะเพียนทั่วไป และนิยมเลี้ยงกันเป็นปลาสวยงาม โดยปลาที่ถูกเลี้ยงในตู้กระจกสีสันจะสวยกว่าปลาที่อยู่ในธรรมชาติ
# คนเลี้ยงช้าง
คนเลี้ยงช้าง ภาพยนตร์ไทยที่ออกฉายในปี พ.ศ. 2533 กำกับโดยหม่อมเจ้าชาตรีเฉลิม ยุคล ได้รับการเสนอชื่อเข้าชิงรางวัลภาพยนตร์ยอดเยี่ยม รางวัลสุพรรณหงส์ ประจำปี พ.ศ. 2534 และได้รับเลือกให้เป็นตัวแทนของประเทศไทยในการเข้าชิงรางวัลออสการ์ สาขาภาพยนตร์ต่างประเทศยอดเยี่ยม ในการประกาศรางวัลครั้งที่ 62 แต่ทว่ามิได้ผ่านเข้าไปถึงรอบสุดท้ายMargaret Herrick Library, Academy of Motion Picture Arts and Sciences

เพลงประกอบภาพยนตร์ ชื่อเพลง "พิทักษ์ป่า" ขับร้องโดยแอ๊ด คาราบาว ที่เป็นนักแสดงรับเชิญในเรื่อง และเพลง "สร้างไพร" แต่งและขับร้องโดยสุรชัย จันทิมาธร

 เรื่องย่อ 
คนเลี้ยงช้าง เล่าเรื่องราวเกี่ยวกับชีวิตของ บุญส่ง (สรพงศ์ ชาตรี) เจ้าของช้างแสนรู้ชื่อ แตงอ่อน ที่ถูกความจำเป็นบังคับให้ทำงานรับจ้างเสี่ยฮก (บู๊ วิบูลย์นันท์) ชักลากไม้เถื่อนออกจากป่าห้วยนางนอน อำเภอพนาไพร ภาพยนตร์เล่าเรื่องราวผ่านคำบอกเล่าของ ชัย (อิทธิสุนทร วิชัยลักษณ์) เจ้าหน้าที่ป่าไม้จบใหม่ ที่เพิ่งเข้ามาเป็นผู้ช่วยของ คำรณ (รณ ฤทธิชัย) เจ้าหน้าที่ป่าไม้อาวุโส ที่อุทิศตนเพื่อปกป้องผืนป่า ปราบปรามพวกลักลอบทำไม้เถื่อนอย่างจริงจัง

การปราบปรามของคำรณสร้างความเดือดร้อนให้กับธุรกิจของเสี่ยฮก จึงถูกจ่าสม (สมศักดิ์ ชัยสงคราม) ตำรวจชั่วลูกน้องของเสี่ยฮก หมายเอาชีวิต พร้อมกับตามล่าตัวบุญส่งและครอบครัว แตงอ่อนได้เอาตัวเข้าปกป้องจนถูกกระสุนปืนกลอาการสาหัส แตงอ่อนตามเอาชีวิตจ่าสม และกลายเป็นช้างป่าคอยตามล่าพวกลักลอบตัดไม้ จนกลายเป็นตำนานกล่าวขานคู่กับป่าห้วยนางนอน ที่ยังคงความอุดมสมบูรณ์เพราะไม่มีใครกล้าเข้ามาตัดไม้อีกต่อไป

 นักแสดง 
 คนเลี้ยงช้าง 
 สรพงศ์ ชาตรี เป็น บุญส่ง
 พลายสำลี เป็น แตงอ่อน
 ดวงเดือน จิไธสงค์ เป็น คำหวาน (เมียบุญส่ง)
 อู๊ด พิลึก เป็น ปู่แหวน หมอช้าง (พ่อบุญส่ง)
 ดี๋ ดอกมะดัน เป็น จำรัส คนขายไอศครีม

 เจ้าหน้าที่ 
 รณ ฤทธิชัย เป็น หัวหน้าคำรณ
 อิทธิสุนทร วิชัยลักษณ์ เป็น ชัย
 ไกรลาศ เกรียงไกร เป็น ระบิล
 วิชุดา มงคลเขตร์ เป็น เครืออร

 คนร้าย 
 บู๊ วิบูลย์นันท์ เป็น เสี่ยฮก
 สมศักดิ์ ชัยสงคราม เป็น จ่าสม ตำรวจเลว
 จอห์น อิสรัมย์ เป็น หาญ มือปืน/คนขับรถ
 เหม เวชยันต์ เป็น เวก มือปืน

 อื่น ๆ 
 องอาจ คล้ามไพบูลย์ เป็น รัฐมนตรี
 ยืนยง โอภากุล เป็น นักอนุรักษ์ 1
 พิมพ์จันทร์ เทียมเศวต
# เอ. อาร์. ระห์มาน
อัลลาห์ รักขา ระห์มาน (, ,  เกิดเมื่อวันที่ 6 มกราคม ค.ศ. 1966 เป็นนักประพันธ์เพลงภาพยนตร์ โปรดิวเซอร์เพลง นักดนตรีและนักร้องชาวอินเดีย เขาเริ่มทำงานเพลงประกอบภาพยนตร์ในช่วงต้นคริสต์ทศวรรษ 1990 เขาได้รับ 13 รางวัลฟิล์มแฟร์ ,4 รางวัลภาพยนตร์แห่งชาติอินเดีย ,1 รางวัลบาฟต้า ,1 รางวัลลูกโลกทองคำ และ 2 รางวัลออสการ์

เขาทำงานหลากหลายอย่างในอุตสาหกรรมภาพยนตร์อินเดียและละครเพลง โดยในปี 2003 ราห์แมนมียอดขายผลงานเพลงประกอบภาพยนตร์ทั่วโลกมากกว่า 100 ล้านชุด และยอดขาย 200 ล้านคาสเซ็ตต์ 

ในปี 2009 นิตยสารไทม์จัดอันดับให้เขาอยู่ใน 100 รายชื่อของ บุคคลที่มีอิทธิพลที่สุดในโลกThe 2009 TIME 100 - A.R. Rahman  TIME.
# เลกาเซเรียอา
เลกานาซีโอนาเลโปรเฟวซีโอนิสตีเซเรียอา  เป็นองค์กรที่ดูแลและจัดการการแข่งขันฟุตบอลอาชีพที่สำคัญที่สุดในอิตาลี โดยเฉพาะอย่างยิ่งเซเรียอา

ก่อตั้งขึ้นเมื่อวันที่ 1 กรกฎาคม ค.ศ. 2010 ในอดีต "เซเรียอา" ต้องสนับสนุนทางการเงินให้กับเซเรียบีผ่านการแบ่งรายได้ส่วนหนึ่งของเซเรียอาทีวีให้กับสโมสรในเซเรียบี เมื่อวันที่ 30 เมษายน ค.ศ. 2009 เซเรียอาประกาศแยกออกจากเซเรียบีอย่างเป็นทางการ เมื่อ 19 จาก 20 สโมสรลงมติเห็นชอบ เลชเช่ซึ่งตกชั้น โหวตไม่เห็นชอบItalian league splits in two after meeting ends in stalemate – Guardian

 ประวัติ 
สโมสรฟุตบอลใน กัลโช่ เซเรีย อา และกัลโช่ เซเรีย บีถูกบริหารโดยเลกา กัลโช่แต่เนื่องจากมีปัญหาการทุจริตและการล้มบอลมากมายทำให้บรรดาทีมชั้นนำอย่าง ยูเวนตุส,เอซี มิลานและ อินเตอร์ มิลาน ได้ตัดสินใจประชุมเพื่อแก้ไขปัญหาเหล่านี้โดยผลสรุปของการประชุมในครั้งนั้นคือ ทีมในกัลโช่ เซเรีย อาจะแยกตัวออกจากเลกา กัลโช่เพื่อออกมาเปิดลีกใหม่เป็นของตัวเองซึ่งหลังจากนั้น 19 ทีมในลีกกัลโช่ เซเรีย อาในฤดูกาล 2009-10 ก็ตกลงใจเห็นด้วยกับแนวความคิดนี้จึงตัดสินใจยื่นขอถอนตัวออกจาก เลกากัลโช่ หรือฟุตบอลลีกอย่างเป็นทางการยกเว้นทีมเลชเชเท่านั้นที่ไม่เห็นด้วยเนื่องจากถ้าทุกทีมในลีกกัลโช่ เซเรีย อาแยกออกมาเปิดลีกใหม่จะทำให้ทุกทีมในลีกเซเรียบีและซึ่งล้วนแต่เป็นทีมเล็กๆนั้นพลอยขาดรายได้และล้มละลายไปแต่ทั้ง 19 ทีมในลีกกัลโช่ เซเรีย อาก็ได้ออกแถลงการณ์ในการแยกตัวมาเปิดลีกใหม่เมื่อวันที่ 30 เมษายน ค.ศ. 2009 ว่าลีกใหม่ของอิตาลีนั้นจะทำการเปิดตัวในวันที่ 1 กรกฎาคม ค.ศ. 2010 ซึ่งก็คือ 1 เดือนก่อนการเปิดฤดูกาล 2010-11 จึงทำให้ฟุตบอลลีกสูงสุดของอิตาลีที่มีอายุยาวนานถึง 80 ปีต้องยุติลง

 ฟุตบอล 
 โกปปาอีตาเลีย 
นอกจากแยกตัวออกจาก เลกากัลโช่ แล้วพวกเขายังได้แบ่งแยกบอลถ้วยตามแบบอย่าง พรีเมียร์ลีก ของ อังกฤษ คือ โกปปาอีตาเลีย จะลักษณะคล้ายกับ เอฟเอ คัพ คือนำทีมที่ลงทะเบียนกับสมาคมฟุตบอลอิตาลีมาแข่งขันและห้ามทีมนอกลีกที่ไม่ได้ลงทะเบียนเข้าร่วมแข่งขัน

 ซูเปอร์โคปป้า อิตาเลียน่า 
เป็นบอลอุ่นเครื่องก่อนเปิดฤดูกาลเปรียบได้กับ คอมมูนิตีชีลด์ คือนำแชมป์ลีกมาเจอกับแชมป์โกปปาอีตาเลีย

 ลีกเยาวชน 
เป็นลีกที่นำทีมเยาวชนของสโมสรในลีก เลกาเซเรียอา และ เลกาเซเรียบี มาแข่งแบบทีมชุดใหญ่และมีบอลถ้วยแบบทีมชุดใหญ่อีกด้วย

 สปอนเซอร์ 
นอกจาก เทเลคอมโมบาย หรือทิมที่เป็นสปอนเซอร์หลักแล้วยังมี ไนกี้ ผลิตภัณฑ์กีฬาชื่อดังจากสหรัฐ ร่วมเป็นสปอนเซอร์

 ประธานลีก 
 2010-2017 เมาริซิโอ บาร์เรตตา
 2018-ปัจจุบัน Gaetano Miccichè